รู้ตัวแล้วโจรมหาภัย ฉกเพชรเหนือเมฆ
ตร.จ่อขอหมายจับ เคยก่อเหตุที่นนท์,พนักงานสอบสวน สน.บางรัก ยื่นสำนวนการสอบสวนขออำนาจศาลอนุมัติหมายจับแก๊งโจรเปิดร้านเพชรลวงเหยื่อ ฉกเพชร 10 ล้านบาทแล้ว แต่ศาลขอให้สอบสวนเพิ่ม เตรียมยื่นใหม่วันที่ 13 ธ.ค. เผยรู้ตัวผู้ร่วมขบวนการแล้ว ประวัติโชกโชน เปลี่ยนชื่อนามสกุลมาแล้วหลายครั้ง เคยก่อเหตุลักษณะเดียวกันในพื้นที่จังหวัดนนทบุรีเมื่อปี 59 ครั้งนั้นไม่สำเร็จถูกจับกุมดำเนินคดี แต่ไม่เข็ดกลับมาวางแผนก่อเหตุใหม่,กรณีแก๊งคนร้ายมาเหนือเมฆ ลงทุนเช่าอาคารพาณิชย์เลขที่ 426/2-3 ซอยสองพระ ถนนสี่พระยา แขวงมหาพฤฒาราม เขตบางรัก กทม. เปิดเป็นร้านจำหน่ายเพชร ล่อเหยื่อนายวีกี้ ไวบัส อายุ 44 ปี นายหน้าค้าเพชรชาวอินเดีย นำเพชรน้ำหนักประมาณ 10 กะรัต มูลค่าประมาณ 10 ล้านบาท มาว่าจ้างให้ผู้ต้องหาเจียระไน ระหว่างนั้นอ้างว่าจะนำเพชรไปส่องดูชัดๆกับแดดที่หน้าร้าน พอผู้เสียหายเผลอปิดประตูขังไว้ในร้านแล้วหลบหนีไปอย่างรวดเร็ว เหตุเกิดเมื่อเวลา 15.00 น. วันที่ 11 ธ.ค.ที่ผ่านมา ตามที่เสนอข่าวไปแล้วนั้น,ความคืบหน้าจาก สน.บางรัก เมื่อเวลา 13.00 น. วันที่ 12 ธ.ค. พล.ต.อ.เฉลิมเกียรติ ศรีวรขาน รอง ผบ.ตร. พร้อมด้วย พล.ต.ท.สุทธิพงษ์ วงษ์ปิ่น ผบช.น. พล.ต.ต.อิทธิพล อัจฉริยะประดิษฐ์ ผบก.สส.บช.น. พล.ต.ต.พัฒนา เพศยนาวิน ผบก.น.6 พ.ต.อ.นพศิลป์ พูลสวัสดิ์ รอง ผบก.สส.บช.น. พ.ต.อ.ดวงโชติ สุวรรณจรัส ผกก.สน.บางรัก พ.ต.ท.พงศ์นรินทร์ เหล่าเขตกิจ รอง ผกก.สส.สน.บางรัก และเจ้าหน้าที่ฝ่ายสืบสวน สน.บางรัก ร่วมประชุมชุดสืบสวนคลี่คลายคดีใช้เวลาประชุมกว่า 1 ชั่วโมง,พล.ต.อ.เฉลิมเกียรติ ศรีวรขาน เผยหลังประชุมว่า จากการสืบสวนสอบสวนทราบว่า กลุ่มคนร้ายมีมากกว่า 1 คน ขณะนี้เจ้าหน้าที่สอบปากคำไปแล้ว 7 คน ทั้งในส่วนของผู้เสียหายและพยานแวดล้อม ส่วนเพชรที่ถูกก่อเหตุไปมีใบรับประกันอยู่ สามารถตรวจสอบได้ว่า เจ้าของเพชรที่แท้จริงเป็นใคร ส่วนนี้ตรวจสอบข้อมูลไว้ทั้งหมดแล้ว ช่วงเย็นวันเดียวกันนี้สั่งการให้พนักงานสอบสวน สน.บางรัก เดินทางไปขออนุมัติหมายจับผู้ต้องหาจากศาลอาญารัชดาจำนวน 1 คน คือนายเอ ผู้ก่อเหตุวิ่งราวทรัพย์ จากการตรวจสอบประวัติพบว่า เคยก่อเหตุลักษณะเดียวกันในพื้นที่ จ.นนทบุรี เมื่อปี 2559 แต่ครั้งนั้นไม่ได้ทรัพย์สินและถูกจับกุมตัวได้,ผู้สื่อข่าวถามถึงประเด็นข้อพิรุธว่า ผู้เสียหายและผู้ก่อเหตุมีส่วนเกี่ยวข้องกัน หรือมีการจัดฉากเพื่อก่อเหตุครั้งนี้หรือไม่ พล.ต.อ.เฉลิมเกียรติตอบว่า จากการสอบสวนและลงพื้นที่สืบสวนหาข้อมูลจุดเกิดเหตุแล้ว ยังไม่พบข้อพิรุธ แต่เจ้าหน้าที่ยังไม่ตัดประเด็นดังกล่าวทิ้ง หลังจากนี้จะเร่งสืบสวนเพื่อหาผู้ร่วมขบวนการ เชื่อว่ายังกบดานอยู่ในประเทศไทย ประสานสำนักงานตรวจคนเข้าเมืองตรวจสอบกรณีนี้แล้ว เพื่อติดตามตัวมาดำเนินคดีต่อไป,มีรายงานข่าวแจ้งว่า สำหรับผู้ก่อเหตุรายนี้ถือเป็น 18 มงกุฎตัวพ่อ เปลี่ยนชื่อและนามสกุลมาแล้วหลายครั้ง มีโทรศัพท์มือถือใช้หลายเบอร์ แต่ละเบอร์ไม่มีชื่อตัวเองลงทะเบียน ใช้ชื่อผู้อื่นทั้งสิ้น รวมถึงแต่งตัวไปไหนมาไหนดูภูมิฐาน เพื่อให้เหยื่อหรือผู้เสียหายหลงเชื่อก่อนลงมือก่อเหตุ,ต่อมาเวลา 17.30 น. พ.ต.อ.ดวงโชติ สุวรรณจรัส ผกก.สน.บางรัก เผยว่า การขออำนาจศาลอาญากรุงเทพใต้อนุมัติหมายจับผู้ต้องหา ตนสั่งการให้ ร.ต.ท.ชนะชาติ เจริญผล รองสว.(สอบสวน) สน.บางรัก ดำเนินการแล้ว ได้รับรายงานว่า ยังไม่สามารถออกหมายจับได้ เนื่องจากศาลขอพิจารณาสำนวนการสอบสวนเพิ่มเติม คาดว่าจะสามารถออกหมายจับได้ในวันพรุ่งนี้ (13 ธ.ค.),ที่สำนักงานตำรวจแห่งชาติ (ตร.) พ.ต.อ.กฤษณะ พัฒนเจริญ รองโฆษก ตร. เผยว่า ได้รับรายงานเพิ่มเติมจาก สน.บางรักว่า หลังเกิดเหตุพนักงานสอบสวน ตรวจสถานที่เกิดเหตุและสอบพยานไปจำนวนหนึ่งแล้ว ขณะที่เจ้าหน้าที่กองพิสูจน์หลักฐาน (พฐ.) เข้าตรวจสถานที่เกิดเหตุ เพื่อรวบรวมหลักฐานสำคัญที่เชื่อมโยงไปถึงผู้ก่อเหตุ ส่วนชุดสืบสวนลงพื้นที่หาเบาะแสคนร้าย รวมถึงตรวจสอบรวบรวมข้อมูลจากกล้องวงจรปิดรอบที่เกิดเหตุ ขณะนี้พอทราบเบาะแสเชื่อมโยงถึงตัวคนร้ายแล้ว หลังรวบรวมพยานหลักฐานสำคัญทั้งหมด จะขออนุมัติศาลออกหมายจับ ความผิดฐานร่วมกันวิ่งราวทรัพย์โดยใช้ยานพาหนะเพื่อสะดวกแก่การกระทำความผิดพาทรัพย์นั้นไปและเพื่อให้พ้นการจับกุม และข้อหาหน่วงเหนี่ยว หรือกักขังผู้อื่น หรือกระทำการด้วยประการใดให้ผู้อื่นปราศจากเสรีภาพในร่างกาย,รอง โฆษก ตร.กล่าวต่อว่า พล.ต.อ.จักรทิพย์ ชัยจินดา ผบ.ตร.เน้นย้ำและกำชับเรื่องการป้องกันอาชญากรรม ไม่ให้มีเหตุเกิดขึ้น ทั้งออกตรวจในพื้นที่สุ่มเสี่ยง การทำประวัติบุคคลเฝ้าระวัง ประชาสัมพันธ์ถึงภัยจากมิจฉาชีพให้ประชาชนทราบ หากเกิดเหตุแล้วต้องจับกุมให้ได้โดยเร็ว เพื่อสร้างความเชื่อมั่นให้กับพี่น้องประชาชนและสังคม
พนักงานสอบสวน สน.บางรัก ยื่นสำนวนการสอบสวนขออำนาจศาลอนุมัติหมายจับแก๊งโจรเปิดร้านเพชรลวงเหยื่อ ฉกเพชร 10 ล้านบาทแล้ว แต่ศาลขอให้สอบสวนเพิ่ม
เพชร 10 กะรัต,ชิงเพชร 10 ล้าน,โจรเปิดร้านเพชร,สน.บางรัก,ข่าวหน้า1